ȘTIU, 19 septembrie 2021, cu Ioana Țigănilă și Irina Ursu.
A venit valul 4 Covid peste noi, dar luate de val, autoritățile decid unele restricții de neînțeles. Proprietarii de cluburi pot face același eveniment cu 30% capacitate, iar altele cu 50%. Tehnologia S.F. la care scenariștii de la Hollywood doar visează există azi. Inteligența Artificială lichidează asasinii de la 5.000 kilometri distanță. S-a furat mireasa, dar mai rău a furat-o mirele. Aruncatul în sus la petreceri ar putea fi interzis după nunta în care mirele și-a rupt coloana pentru că invitații l-au lasat să cadă. Bine ai venit în România Bogată. Coborâți la Cotroceni! Iohannis a luat lecții de la Regina Franței – "nu aveți pâine, mâncați cozonac". De ce crede Iohannis că romanii pot face un sport pentru care îți trebuie 4 salarii minime doar ca să te apuci de el? Singura zi când Parlamentul nostru a fost la înălțime. Românii care au îmbogățit Jocurile Olimpice cu un nou sport l-au transformat acum în artă la Parlament. Se cutremură alianța militară a României după ce America i-a supărat pe francezi. Macron se gândește să își facă un NATO mai mic.
Din juriu au făcut parte Ștefan Ionescu și Bogdan Ciucă și Mihai Chiperi, wedding planner, cu peste 1.000 de nunți la activ.